b'\n_START_ARTICLE_\nMichalovas\n_START_SECTION_\nIstorija\n_START_PARAGRAPH_\nNuo V a. pr. m. e. iki X a. \xc5\xa1iose vietov\xc4\x97se gyveno lietuviams artima balt\xc5\xb3 gentis - jotvingiai. Nuo XIII a.-XIV a. iki 1795 m. gyvenviet\xc4\x97 priklaus\xc4\x97 Lietuvos Did\xc5\xbeiosios Kunigaik\xc5\xa1tyst\xc4\x97s Trak\xc5\xb3 vaivadijai. Anks\xc4\x8diau \xc5\xa1ioje vietov\xc4\x97je buvusi gyvenviet\xc4\x97 vadinosi Niezbudek, bet nuo 1832 m. buvo pavadinta vietinio valdininko Seweryn Micha\xc5\x82owski vardu. 1860 m. mieste buvo 4 milo gamyklos, kuriose dirbo apie 650 \xc5\xbemoni\xc5\xb3. Mieste gyveno nema\xc5\xbeai \xc5\xbeyd\xc5\xb3 ir vokie\xc4\x8di\xc5\xb3 tautyb\xc4\x97s \xc5\xbemoni\xc5\xb3. 1767 m. sausio 12 d. gyvenvietei suteiktos magdeburgo teis\xc4\x97s. XIX a. buvo \xc4\xafkurtos Michalovo \xc5\xbeyd\xc5\xb3 kapin\xc4\x97s. 1795-1796 m. priklaus\xc4\x97 Rusijos imperijos Slanimo gubernijai, 1796-1801 m. Lietuvos gubernijai ir nuo 1801 m. iki 1914 m. priklaus\xc4\x97 Gardino gubernijai. Po 1863 m. sukilimo, dalis miesto gyventoj\xc5\xb3 buvo i\xc5\xa1tremta \xc4\xaf Sibir\xc4\x85. 1906-1908 m. pastatyta Michalovo \xc5\xa0v. Nikolajaus cerkv\xc4\x97 ir \xc4\xafkurta Michalovo \xc5\xa0v. Nikolajaus parapija. Nuo 1914 m. iki 1919 m. priklaus\xc4\x97 Vokietijos imperijos Oberosto sri\xc4\x8diai. 1916 m. \xc4\xafkurta Michalovo Dievo Apvaizdos parapija. 1919-1939 m. priklaus\xc4\x97 Lenkijos tarpukario Balstog\xc4\x97s vaivadijai. 1939\xe2\x80\x931941\xc2\xa0m. priklaus\xc4\x97 Taryb\xc5\xb3 S\xc4\x85jungos Baltarusijos TSR, Balstog\xc4\x97s srities, Balstog\xc4\x97s rajonui. 1941\xe2\x80\x931945\xc2\xa0m. priklaus\xc4\x97 Tre\xc4\x8diojo Reicho, Balstog\xc4\x97s sri\xc4\x8diai. Nuo 1945 m. priklauso Lenkijai. 1945-1999 m. priklaus\xc4\x97 Balstog\xc4\x97s vaivadijai. 2005 m. prad\xc4\x97tas naudoti Michalovo miesto herbas. 2009 m. sausio 1 d. gyvenvietei suteiktos miesto teis\xc4\x97s.'